הבסיס הוקם בעקבות חוזה מדריד הסכם שנעשה בשנת 1953 בין ארצות הברית לבין ספרד שבשלטון הרודן פרנקו, על רקע המלחמה הקרה. במסגרת ההסכם קיבלה ארצות הברית זכות שימוש בבסיס רוטה וכן בשלושה שדות תעופה צבאיים ברחבי ספרד בתמורה לסיוע צבאי וכלכלי נרחב שהעבירה לספרד. ארצות הברית השיגה בכך מאחזים צבאיים לכוחותיה בדרום-מערב אירופה, ואילו ספרד חיזקה את כלכלתה. במהלך השנים נעשו בין שני הצדדים הסכמים נוספים ביחס לבסיס.